Ja, troede aldrig nogensinde jeg skulle opleve en kundeservice der var så uduelig. 
Den 22. april ringer jeg ind til yousee og bestiller bredbånd 150/30 og tv til en lejlighed, som min kæreste og jeg skal flytte ind i den 1. maj. Medarbejderen jeg taler med over telefonen er meget venlig, og lover at det hele nok skal være klar til når vi flytter ind. 
Mandag den 2. maj ringer vi ind for at høre hvornår vi kan forvente at modemet kommer, og får at vide, at de slet ikke har registreret nogen bestilling, men vi får så bestilt det igen med det samme, og de skulle nok sende et modem afsted så hurtigt som muligt. 
Onsdag d. 4 maj ringer vi igen for at høre hvor langt modemet er, og her får vi så at vide, at der slet ikke er sendt noget modem afsted. Medarbejderen jeg taler med fortæller mig så, at internettet er aktiveret, og hvis jeg har mulighed for det, kan jeg til hver en tid altid hente et modem i en TDC butik, og skal selvfølgelig ikke betale for den. 
Jeg kører samme dag ind til min nærmeste TDC butik, og får her at vide, at de på ingen måde bare kan udlevere et modem, men at jeg derimod skal betale 199 kr. Jeg vælger at betale, og ringer med det samme igen til yousee, som siger at de ikke kan refundere de 199 kr. da jeg endnu ikke har fået nogen regning, og at jeg skal gå tilbage til TDC butikken og få dem refunderet, hvilket jo heller ikke var muligt. Jeg bliver selv nødt til at bede den medarbejder, som skulle være den "ansvarlige for afdelingen", om at skrive i deres system, at jeg skulle have fratrukket 199 kr. med næste regning. 
Da vi så kommer hjem og får sat det hele op, tester vi internettet, og det viser sig vi kun har 50/10 forbindelse. Vi ringer således ind igen, og får dem til at ændre det til 150/30, som vi hele tiden havde bedt om, da yousee kører med et tilbud hvor vi kun skal betale 219 kr./md. i tre måneder. Herefter modtager vi en mail hvor der står, at vores næste regning vil lyder på 319 kr. Så må vi ringe ind igen, for at oplyse dem om, at de altså kører med  et tilbud, som jo var grunden til at vi bestilte 150/30. 

Men det hele stopper ikke her. Igår den 11. maj kan jeg lige pludselig ikke logge på internettet mere, og jeg ringer så ind for at høre hvad der er galt, og får så at vide, at mit internet er blevet afmeldt, da de havde registreret flere bestillinger på min adresse. Første gang jeg ringer ind er kl. 8:00, og her får jeg at vide at det skulle være oppe at køre igen efter ca. 1-2 timer. Da der ingenting sker, ringer jeg igen ind ved en 13 tiden, og får igen det samme at vide, og medarbejderen fortæller at jeg bare skal give ham to timer, og så vil han fikse det, og jeg beder ham ringe tilbage så snart det er klaret. Da klokken så bliver 16 ringer jeg igen ind, og får at vide, at det ikke er muligt at få internettet op at køre, da de først skal fejlmelde det hele til deres it-support afdeling, før end de kan sætte et nyt abonnement igang. 

Idag ringer jeg så igen ind, og får en ny medarbejder i røret, der så på mystisk vis får mit modem til at fungere, og da jeg så spørger, om internettet hedder 150/30, siger han nej, det er 50/10. Hvis jeg ville have det ændret, så skulle jeg ringe igen når deres system var kommet op at køre igen. Hvordan har jeg mulighed for at vide, hvornår deres system fungerer igen? 

Synes det er til grin. Må indrømme, at de utallige medarbejdere jeg har talt med har alle været meget venlige og imødekommende, men de har alle lovet noget, som de ikke har kunnet overholde, så det kan jeg ikke bruge til noget.